Andra Veidemann

Andra Veidemann (os. Eesmaa; s. 18. heinäkuuta 1955, Tallinna, Neuvosto-Viro) on virolainen historioitsija, etnologi ja poliitikko .
Andra Veidemann syntyi virolaisen tenorin Enno Eesmaan (1917–1997) tyttärenä. Peruskoulut hän kävi Tallinnassa, jonka jälkeen hän opiskeli historiaa ja etnologiaa Tarton valtionyliopistossa vuoteen 1978 asti.
Neuvosto-Viron valtiollisissa kulttuuriorganisaatioissa.
Opintojensa päätyttyä Veidemann työskenteli etnografina Neuvosto-Viron tiedeakatemian historiallisessa instituutissa vuosina 1978–1990. Vuosina 1990–1992 hän työskenteli Viron kulttuuriministeriössä ja uskontoasioista vastanneen Neuvosto-Viron uskontoasioista vastanneen Rein Ristlaanin erottua osaston johtajana. Vuonna 1991 hän opiskeli teologiaa Helsingin yliopistossa.
Poliittinen toiminta itsenäistyvässä Virossa.
Hieman ennen Viron itsenäistymistä Andra Veidemann liittyi politiikkaan vuonna 1989. Laulavan vallankmouksen yksi osa oli puolueiden syntyminen, ja Veidemann oli perustamassa maaliskuussa 1990 Viron liberaalidemokraattista puoluetta (). Hän siirtyi syksyn 1992 Riigikogu-vaaleissa Viron keskustapuolueen () riveihin ja tuli valittua Riigikoguun. Hänet valittiin uudelleen seuraavissa vuoden 1995 Riigikogu-vaaleissa.
Puoluejohtajana ja ministerinä 1990-luvulla.
Veidemann nousi Keskustapuolueen puheenjohtajaksi marraskuussa 1995, kun edellinen puheenjohtaja ja siihen astinen sisäministeri Edgar Savisaar joutui eroamaan Tiit Vähin II hallituksesta lokakuussa 1995 salakuunteluskandaalin vuoksi.
Veidemann kuitenkin riitautui Savisaaren kanssa, joka pysyi puheenjohtajuudesta luopumisestaan huolimatta Keskustapuolueen vahvana miehenä. Veidemann erosi Keskustapuolueesta vuonna 1996 ja perusti samanmielisten ihmisten kanssa uuden puolueen eli Viron kehityspuolueen () muodostaen samalla 7-henkisen riigikoguryhmän. Se rekisteröitiin virallisesti 18. kesäkuuta 1997. Uuden puolueen ohjelma oli sijoittunut liberaaliin keskustaan.
Veidemann toimi Kehityspuolueen puheenjohtajana toukokuusta 1996 helmikuuhun 1999. Puolueesta tuli Vähin III hallituksen tukija, kun Veidemannista tuli joulukuussa 1996 hallituksen salkuton ministeri. Hän jatkoi maaliskuussa 1997 seuranneessa Mart Siimannin hallituksessa. Vähin hallituksessa hän vastasi Eurooppa-asioista ja Siimannin hallituksessa hän toimi väestöministerinä, joka tarkoitti erityisesti valtion politiikkaa suhteessa venäjänkieliseen vähemmistöön.
Veidemannin rooli väestöministerinä sai omasta puolueesta arvostelua liian liberaalista politiikasta asiassa. Erityisesti puolueen Riigikogu-edustaja Tiit Made vaati Veidemannin lähtemistä Siimannin hallituksesta.
Yhteiskunnallinen toimija ministerivuosien jälkeen.
Vuoden 1999 alussa, juuri ennen tulevia parlamenttivaaleja, Veidemann siirtyi yllättäen Viron maakansan puolueeseen (), koska hänestä tuntui, että hänen puolueellaan oli vain vähän mahdollisuuksia saada uutta parlamentaarista edustajanpaikkaa. Veidemann putosi vuoden 1999 Riigikogu-vaaleissa parlamentista, mutta jatkoi Maakansan puolueen seuraajapuoleessa Viron kansanliitto ().
Vuodesta 2001 Veidemann toimi Kansanliitto-taustaisen Viron presidentti Arnold Rüütelin neuvonantajana. Hän oli tuolloin valtion tukeman ”Yhteiskuntasopimuksen säätiön” () hallituksen puheenjohtaja. Säätiö käsitteli Viron väestön tulevaisuuden kysymyksiä. Vuodesta 2007 Veidemann työskenteli kaksi vuotta kulttuuriattaseana Viron Moskovan suurlähetystössä.
Vuonna 2009 Andra Veidemann liittyi sosiaalidemokraattiseen puolueeseen (). Seuraavissa paikallisvaaleissa hänet valittiin sosiaalidemokraattien ehdokkaana Tallinnan kaupunginvaltuustoon, jossa hän toimi vuosina 2011–2013. Vuonna 2012 hän alkoi juontaa omaa kirjailijaohjelmaa Tallinnan TV: ssä (2012–2014 ""Mina Tallinnane" ja vuodesta 2014 nykypäivään "Rahvaadvokaat""). Vuonna 2018 hän palasi Viron keskustapuolueeseen, josta hän erosi vuonna 2023.
Yksityiselämä.
Andra Veidemann on virolaisen kirjallisuustieteilijän ja toimittajan Rein Veidemannin puoliso. Pariskunnalla on tytär. Andra Veidemannin veli on virolainen toimittaja ja poliitikko Enn Eesmaa.